སྠི།ཨོཾ་མ་ཎི་པདྨེ་ཧཱུཾ།ཐུགས་རྗེ་ཆེན་པོ་ལ་ཕྱག་འཚལ་ལོ།།ཐུགས་རྗེ་ཆེན་པོའི་སྤྲུལ་པ་ཆོས་སྐྱོང་བའི་རྒྱལ་པོ་སྲོང་བཙན་སྐམ་པོའོ།

ཞལ་གདམས།དཔེ་དོན་བཞི་ཚན་བཅུ་དགུ་པའིགནོད་ཀྱི་གདམས་ངག་བཞི་ལ།དངུལ་དཀར་མེ་ལོང་གི་ནང་ན་གཟུགས་བརྙན་རང་བཞིན་མེད་པར་གསལ་བ་ལྟར།སྣང་བ་མ་འགགས་པ་རང་བཞིན་མེད་པ་ངོ་བོ་སྟོང་པར་ངོ་སྤྲད་པ།
གདམས་ངག་གི་གནད།བཙོན་ལྕགས་བཀྲོལ་བས་ལུས་ཀྱི་རྡོས་པ་ཆོད་པ་ལྟར།སེམས་མ་བཟུང་རང་སར་བཞག་ནས་གློད་པས་གནས་ལུགས་ངོ་སྤྲད་པ་གདམས་ངག་གི་གནད།མདའ་འབེན་ལ་འཕེན་པ་ན།ཤེས་པ་རྩེ་གཅིག་འབེན་
ལས་མི་ཡེངས་པ་ལྟར་གནས་ལུགས་དོན་ལས་ཤེས་པ་རྩེ་གཅིག་མི་ཡེངས་པར་ངོ་སྤང་བ་གདམས་ངག་གི་གནད།མིག་ལོང་བ་སྨན་པས་ཕྱེ་བས་སྣང་བ་བཀྲ་སལ་ལ་འོང་བ་ལྟར།གནས་ལུགས་རང་ལ་ཡོད་པ་རང་སེམས་ཆོས་སྐུར
གསལ་ལ་ངོ་སྤྲད་པ་གདམས་ངག་གི་གནད་དོ།།ལྟ་བ་བཞི་ལ།འཇའ་ཚོན་ནམ་མཁའ་ལ་ཤར་བས་ནམ་མཁའི་རྒྱན་དུ་སྣང་བ་ལྟར།སེམས་ཉིད་སྟོང་པ་ལ་དྲན་སྣང་ཅི་ཤར་ཡང་སྟོང་པའི་ངང་ལས་བྱུང་བས་སྟོང་པའི་རྒྱན་དུ་ལྟ།
མཁའ་ལ་བྱན་ཕུར་བས་རྗེས་མེད་པ་ལྟར།དུག་ལྔ་སོགས་རྐྱེན་སྣང་ཐམས་ཅད་སྐྱེས་པའི་ཤུལ་ན་རྗེས་མེད་དུ་ལྟ།རྨི་ལམ་སྣ་ཚོགས་སུ་རྨིས་བསད་ནས་མི་བདེན་པ་ལྟར།སྣང་སྲིད་ཀྱི་ད་ལྟར་གྱི་སྣང་བ་འཁྲུལ་སྣང་ཡིན་པས་མི
བདེན་པར་ལྟའོ།།།ལ་བཅད་པ་བཞི་ལ།རུས་སྦལ་མཁར་གཞོང་དུ་བཅུག་ན་རྐང་ལག་གིས་འགུལ་མི་ནུས་པ་ལྟར།སེམས་རང་སར་བཞག་པས་མཚན་མའི་རྣམ་པར་རྟོག་པས་འབྱུང་འཇུག་མི་ནུས་པར་ལ་བཅད།གསེར་ལ་བཅུ་

བཏུལ་གསེར་བཟོ་ཅི་བྱས་ཀྱང་ཁ་དོག་གསེར་ལས་མི་འགྱུར་བ་ལྟར།སྣང་སྲིད་འཁོར་འདས་ཇི་ལྟར་སྣང་ཡང་རྩ་བ་སེམས་ཉིད་ཀྱི་རང་བཞིན་ལས་འགྱུར་བ་མེད་པར་ལ་བཅད།བུ་རམ་དང་དང་ར་བ་དབྱེར་མེད་པ་ལྟར་
སེམས་དང་ཆོས་ཉིད་ངོ་བོ་གཅིག་ལས་དབྱེར་མེད་པར་ལ་བཅད།མཁའ་ལ་ཟླ་བ་ཤར་བ་ཆུ་ནང་དུ་གསལ་བ་ལྟར།སེམས་ལ་ཆོས་ཉིད་རང་ཤར་བས་སྣང་བ་དང་སྟོང་པ་དབྱེར་མེད་དུ་ལ་བཅད་དོ།།ཤེས་པ་བཞི་ལ།སྒྱུ་མ་མཁན་
གྱིས་སྒྱུ་མ་བྱས་པའི་གཟུགས་དང་ཆོ་འཕྲུལ་ཅིར་སྣང་ཡང་མི་བདེན་པ་ལྟར།ད་ལྟར་གྱི་སྣང་བ་འཁྲུལ་སྣང་བདེན་པ་མེད་པར་ཤེས་པར་བྱ།གྲོགས་མཛའ་བོས་སླུས་ནས་བཟུང་བསད་བྱས་པ་ལྟར།རང་གྲོགས་དང་བུ་ཚ་མཛའ་བཤེས་
ཐམས་ཅད་སྡུག་བསྔལ་གྱི་རྩ་བ་ངན་འགྲོར་འཁྲིང་པའི་སྐུ་བྱེད་ཡིན་པར་ཤེས་པར་བྱ།ཙན་དན་གླ་རྩི་སྒོག་པ་རང་རེ་མ་ཟད་བར་དུ་དྲི་མི་འཛད་པ་ལྟར།བདག་ཏུ་འཛིན་པ་མ་ཟད་པར་དུ་འཁོར་བའི་རྒྱུ་མི་འཛད་པར་ཤེས་པར་བྱ།ཏིལ་དང་།
ཡུས་ཀར་ལ་མར་ཁུས་ཁྱབ་པ་ལྟར།སེམས་ཅན་ཐམས་ཅད་ལ་སངས་རྒྱས་ཀྱི་རྒྱུས་ཁྱབ་པར་ཤེས་པར་བྱའོ།།ལམ་འཁྱེར་བཞི་ལ།རིན་པོ་ཆེ་ལ་གསོལ་བ་བཏབ་པས་དགོས་འདོད་འབྱུང་བ་ལྟར།བླ་མ་དཀོན་མཆོག་ལ།
གསོལ་བ་བཏབ་ལ་བྱིན་རླབས་ལམ་དུ་འཁྱེར།རིན་ཟར་ཁ་ནས་བུད་ཉིལ་བས་ས་ཇི་ཅི་འདུག་བུད་སྣ་ལ་འཁྱེར་བ་ལྟར།རྐྱེན་སྣང་འགལ་རྒྱན་དྲག་ཞན་ཐམས་ཅད་རང་གྲོལ་ལམ་དུ་འཁྱེར།ཆུ་བོའི་གཞུང་ལ་རྒྱུན་ཆད་མེད་པར་འབབ།

པ་ལྟར།འདས་མ་འོངས་ད་ལྟར་གྱི་ཤེས་པ་སྟོང་པའི་ངོ་བོར་ཤེས་པས་ཉམས་ལེན་རྒྱུན་ཆད་མེད་པར་ལམ་དུ་འཁྱེར།ལྕེ་སྤྱང་དང་བྱི་ལའི་མིག་ལ་ཉིན་ནུབ་མེད་པར་གསལ་བ་ལྟར།ཉིན་མཚན་གཉིས་ཀ་སྣང་བ་རང་གསལ་རང་སྟོང
དུ་ལམ་དུ་འཁྱེར་རོ།།རང་གྲོལ་གྱི་གདམས་ངག་བཞི་ལ།སྐྱར་མོས་ཉ་ཁྱེར་བ་ཁ་ནས་ཤོར་བས་བཟའ་བའི་ཞེན་པ་ལོག་པ་ལྟར།ཡུལ་ལ་འདོད་ཅིང་ཆགས་པ་ལ་སོགས་པ་གང་ལ་ཡང་ཞེན་པ་མེད་པར་རང་གྲོལ་དུ་བཏང་།དུག
ལ་སྔགས་ཀྱིས་བཏབ་ནས་བཏང་བས་སྨན་དུ་འགྱུར་པ་ལྟར།དུག་ལྔ་ཡེ་ཤེས་ལྔའི་ངོ་བོར་རང་གྲོལ་དུ་བཏང་།ལྗོན་ཤིང་རྩ་བ་ནས་བཅད་ན་ཕྱི་ནས་མི་སྐྱེ་བ་ལྟར།རྣམ་རྟོག་ངོ་བོ་སྟོང་པ་སྐྱེ་མེད་དུ་རྩད་ཆོད་པས་འཁོར་བར་མི་སྐྱེ་སྟེ་རྣམ་རྟོག་རང
གྲོལ་དུ་བཏང་།འདམ་ལས་པདྨ་སྐྱེས་ཀྱང་འདམ་གྱི་སྐྱོན་གྱིས་མ་གོས་པ་ལྟར།ཆོས་སྐུ་རྣམ་རྟོག་གི་ངང་ནས་གསལ་ཏེ་རྣམ་རྟོག་གི་སྐྱོན་གྱིས་མ་གོས་པར་རང་གྲོལ་དུ་བཏང་ངོ་།།སྒོམ་པ་བཞི་ལ།ཟླ་བ་ཚེས་གསུམ་ནས་ཉར་འཕེལ་བ།
ལྟལྟར།སྒོམ་པ་ཉམས་མྱོང་གོང་ནས་གོང་དུ་འཕེལ་བར་བྱས་ལ་སྒོམ།ཁ་ཆུས་བཀང་བས་སླར་མེ་བཏུབ་པ་ལྟར་སྨྲ་བསམ་བརྗོད་བྱ་དང་བྲལ་བར་བྱས་ལ་སྒོམ།ཁུག་སྣ་སྣང་ཡང་མི་བདེན་ཡལ་བ་ལྟར།རྣམ་རྟོག་དྲི་མ་རང་སར་ཡལ་དུ་བཅུག
ལ་སྒོམ།ཆུ་ལ་ཆུ་བུར་དང་རླབས་དང་གཉེར་མ་བྱུང་ཡང་ཆུར་ཡལ་བ་ལྟར།དྲན་རྟོག་ཐམས་ཅད་རང་ཞི་རང་བྱུང་དུ་སྒོམ་མོ།།སྤྱད་པ་བཞི་ལ།སྨྱོན་པ་ལ་བཟའ་གཏད་མེད་པར་སྣ་ཚོགས་སུ་སྨྲ་བ་ལྟར།འདི་ལྟར་གྱི་སྣང་བ་བཟའ་གཏད་

མེད་དུ་སྤྱད།རྒྱ་མཚོའི་ནང་ནས་ཉ་ཆུ་ལས་མི་འདའ་བ་ལྟར།ཏིང་ངེ་འཛིན་ཉམས་ཀྱི་བརླན་ལས་མི་འདའ་བར་སྤྱད།ནགས་ལ་མེ་མཆེད་པས་ཅི་སྣང་དངོས་མེད་དུ་འཚིག་པ་ལྟར།ཅི་སྣང་མི་སྲིད་ཐམས་ཅད་ཡེ་ཤེས
རང་ང་བྱུང་གི་སྣང་བར་སྤྱད།ལན་ཚྭ་ཆུར་བླུགས་པས་ཆུ་དང་ལན་ཚྭ་དབྱེར་མེད་པ་ལྟར།ཆོས་ཐམས་ཅད་ཆོས་ཉིད་བྱང་ཆུབ་ཀྱི་སེམས་གཉིས་སུ་མེད་པར་རོ་གཅིག་ཏུ་འགྱུར་བར་སྤྱད་དོ།།ཉམས་བཞི་ལ།བུ་ཅུང་ལ་གཡུ་དང་རྡོ་གང་བྱིན།
ཡང་བླངས་ནས་འབོར་པ་ལྟར།འཐུན་རྐྱེན་དང་འགལ་རྐྱེན་གང་ལ་ཡང་དགའ་མི་དགའི་སྤང་བླང་མི་བྱ།དབུལ་མོས་གཏེར་རྙེད་པ་ལྟར།སྔར་ནས་མ་མཐོང་བའི་ཚེས་ཉིད་ཀྱི་དོན་མཐོང་བ་ལ་བྲོད་པ་བསྐྱེད།བྱ་ཐེཡི་ཚང་དུ་འཇུག་པ་ལ་ཐེ།
ཚོམ་མ་མེད་པ་ལྟར།རང་གི་སེམས་ཉིད་ངོ་བོ་གསལ་སྟོང་དུ་རྟོགས་པའི་ཉམས་ལ་ཐེ་ཚོམ་མི་བྱ།སེང་གེ་གཅན་གཟན་གཞན་གྱིས་བརྫི་བའི་ཉམ་ང་མེད་པ་ལྟར།རིག་པའི་རྩལ་ཁོང་ནས་ཤར་བས་གང་ལ་ཡང་ཉམ་ང་མེད་དེ།གྲུབ།
མཐའ་གཞན་གྱིས་བརྫིར་མི་བཏུབ་པའི་ཉམས་འཆར་རོ།།རྟགས་བཞི་ལ།རྒྱལ་པོ་གདན་ལ་བཞུགས་པ་ལས་དང་བྱ་བ་ལ་མི་འཇུག་པ་ལྟར།འདོད་ཡོན་གང་ལ་ཡང་ཞེན་པའི་བློ་མི་འཇུག་ན་ཆགས་ཞེ་ན་ཆོད་པའི་རྟགས།བུམ་པའི་
་ནང་ང་གི་མར་མེ་ཕྱིན་མི་གསལ་ནང་ན་གསལ་བ་ལྟར།རིག་པ་རང་སེམས་སྟོང་གསལ་དང་ལ་གནས་ན་སེམས་ཉིད་ལས་སུ་རུང་བའི་རྟགས།རོ་ལ་རྟོག་པ་མེད་པ་དུར་ཁྲོད་དུ་བོར་བ་ལྕེ་སྤྱང་ཟ་བ་ལྟར།ནང་ན་རྟོག་པ་མེད་ལ་ཕྱི་ལ་ཞེན་པ།

མེད་པ་རྟོག་མེད་ལ་ཁུ་འཁྲིག་ཆོད་པའི་རྟགས།ཕུག་རོན་ཁྲ་ཡིས་དེད་ནས་ཐོག་བརྫིས་གློ་བུར་དུ་གསོད་པ་ལྟར།ཉོན་མོངས་པ་ལ་བློ་བུར་དུ་ཐོག་བརྫིས་བཏང་ནས་ལྡང་མི་ནུས་ན་ཉོན་མོངས་པ་མགོ་ནོན་པའི་རྟགས་སོ།།འཁྲུལ་པ་བཞི
ལསྨིག་སྒྱུ་ལ་ཆུར་འཁྲུལ་ནས་ཕྱིན་པས་བཏུང་བ་མ་རྙེད་པ་ལྟར།ད་ལྟར་གྱི་ནོར་རྫས་ལ་གདུང་སེམས་བྱས་བླ་མ་རྙེད་ལྟོགས་པ་ཚོ་འཁྲུལ།ཐག་པ་ཁྲ་བོ་ལ་ནམ་མ་དག་པ་ལ་སྦྲུལ་དུ་འཁྲུལ་པ་ལྟར།རང་གི་སེམས་ལ་མཉམ་པ་ཉིད
དུ་མ་ཤེས་པར་དགྲར་བཟུང་བས་འཁྲུལ།ཐོ་ཡོར་ལ་མི་ཡིན་པར་བཟུང་ནས་འཁྲུལ་བ་ལྟར།ད་ལྟར་གྱི་གཟུང་འཛིན་གྱིས་མ་ཡིན་པ་ལ་ཡིན་པར་ཉེ་འབྲེལ་དུ་བཟུང་བས་འཁྲུལ།སྒྱུ་མ་ལ་དངོས་པོར་བཟུང་བས་འཁྲུལ་པ་ལྟར།
མི་རྟག་པ་ལ་རྟག་པར་བཟུང་བས་འཁྲུལ་ལོ།།ཐབས་ཀྱི་བཞག་ཐབས་བཞི་ལ།མི་མགོ་སྐམ་པོ་ལ་མིག་གི་རྣམ་ཤེས་མེད་པས་མི་མཐོང་བ་ལྟར།ཤེས་པའི་སྣང་བ་ལ་འཛིན་པ་མེད་པ་ཧང་དེ་བཞག་པ་ཐབས་ཡིན།སྐྱེས་བུ་དུག་ཟོས།།།
པའི་་མིག་གི་དབང་པོ་ཅེ་རེ་འདུག་ཀྱང་།ཅེར་ལོང་དུ་འདུག་པ་ལྟར།མིག་ཧར་ལོང་ཅེར་ལོང་དུ་མིག་འབྲས་མི་འགུལ་བར་ཡུལ་ལ་འཛིན་པ་མེད་པར་བཞག་པ་ཐབས་ཡིན།སྐྱེས་བུ་སྙིང་ཕྱུང་བས་དྲན་པ་དང་ཡིད་ལ་བྱེད་པ་མེད་པ་ལྟར།
གང་ལ་ཡང་ཡིད་ལ་བྱེད་པ་དང་དྲན་པ་གང་དུ་ཡང་མི་འཛིན་པར་བཞག་པ་ཐབས་ཡིན།བུ་ཆུང་གི་ཤེས་པ་ལ་རྩིས་གདབ་མེད་པ་ལྟར།ཤེས་པ་ལ་རྩིས་གདབ་མེད་པར་རང་དགར་འཇོག་པ་ཐབས་ཡིན་ནོ།།འདུག་པ་བཞི་ལ།ཁང་སྟོང་དུ་རྐུན་མོ་བྱུང་ཡང་

འཁྱེར་རྒྱུ་མེད་པས་སྟོང་ལོག་བྱེད་པ་ལྟར།རྩལ་རྩོལ་མེད་པར་སྟོང་ལ་སྤྲོས་པ་མེད་པར་འདུག།གཟིངས་ཐོག་ནས་འཕུར་བའི་བྱ་རོག་མཐའ་ལ་བབས་ས་མེད་པས་གཟིངས་ཐོག་ཏུ་ལྡོག་པ་ལྷུར།བཟུངས་མེད་པས་ཤེས་པ
ཡུལ་ལ་མ་འཆུགས་པར་གསལ་ལ་ཞེན་མེད་དུ་འདུག།བ་གླང་རྫིའམ་ཕྱུགས་རྫི་མཁས་པས་ཕྱུགས་གང་དགར་གཏོང་བ་བཞིན།ཡེངས་པ་མེད་པར་སེམས་རང་ལུགས་སུ་གློད་ལ་འདུག།བྱ་བ་བཏང་བའི་སྐྱེས་བུ་བློ་བདེ་སེམས་བདེ་བ་ལྟར།
བྱ་རྒྱུ་མེད་པར་སེམས་བྲལ་བྲེལ་མེད་པར་ལྷོད་དེ་ཤིག་གེ་འདུག་གོ།།གནད་བཞི་ལ།སྐྱེས་བུ་ནད་ཀྱིས་ཟིན་པ་ཤེས་པ་ནད་ལས་མི་ཡེངས་པ་ལྟར།གདམས་ངག་གིས་སེམས་ཀྱི་དོན་མཐོང་ཙམ་ན་ཇི་ལྟར་འདུག་ཀྱང་གནས་ལུགས་ངང་ལས།
མ་ཡེངས་པའི་གནད།སྨྱོན་པ་གཡང་ལ་མཆོང་བ་ཚམ་ཚོམ་མེད་པ་ལྟར།གདམས་ངག་གིས།སེམས་ལ་ཉམས་ཤར་ཙམ་ན་ཉམས་ལེན་ལ་ཚམ་ཚོམ་མེད་པའི་གནད།སེང་གེ་སྔར་ཆགས་ཀྱི་བསེབ་ཏུ་འགྲོ་བ་ལ་ཉམ་ང་མེད་པ་ལྟར།།
རྟོགས་པའི་གདེང་དང་ལྡན་པས་གཞན་གྱི་གྲུབ་མཐའ་ལ་ཉམ་ང་མེད་པའི་གནད།ཁྱུད་གཤོག་ཕྲུག་ལུས་ལ་རྫོགས་པས་ངམ་གྲོག་གཡང་ས་ལ་ཉམ་ང་མེད་པ་ལྟར།རྣལ་འབྱོར་པའི་སེམས་ཉིད་ཆོས་ཉིད་དུ་རྩལ་རྫོགས་ཙམ་ན།།
འཁོར་བའི་གཡང་ས་ལ་ཉམ་ང་མེད་པའི་གནང་ངོ་།།མ་ཡེངས་པ་བཞི་ལ།སྐྱེས་བུ་མདའ་སྲོང་བ་ཤེས་པ་དང་མིག་གཉིས་ཀ་མ་ཡེངས་མ་འཁྱོར་བར་སྤོང་བ་ལྟར།ཤེས་པ་ཆོས་ཉིད་གཉུག་མ་དྲང་པོའི་དོན་ལས་མ་ཡངས་པར་བྱ།ལྷ་

བཟོ་བ་ལྷ་འབྲི་བ་དེ་ཤེས་པ་དང་མིག་གཉིས་མ་ཡེངས་པར་ཚོན་རྩི་བྱུག་པ་བྱེད་པ་ལྟར།དབང་པོ་ཚོགས་དྲུག་ཡུལ་སྣང་ཐམས་ཅད་ལ་རང་ཡན་དུ་འདུག་པ་ལ་ཆོས་ཉིད་ཀྱི་དོན་ལས་མ་ཡེངས་པར་བྱ།སྐྱེས་བུ་ཡི་གེ་འབྲི་བ་དེ་མིག་དང་ཡན་ལག
ཐམས་ཅད་མ་ཡེངས་པར་འབྲི་བ་ལྟར།ལས་དང་བྱ་བ་སྤྱོད་ལམ་ཅི་བྱེད་ཀྱང་ཆོས་ཉིད་ཀྱི་དོན་ལས་མ་ཡེངས་པར་བྱ།སྐྱེས་བུ་ཚེར་མ་ཟུག་པ་འདོན་པ་དེ་ཟུག་རྔུ་མིག་གཉིས་ཀར་མ་ཡེངས་པར་འདོན་པ་ལྟར།སེམས་ཀྱི་ཟུག་རྔུ་ཅི་འདུག་པ་ཐམས
ཅད་སེམས་ཆོས་ཉིད་ཀྱི་ངང་དུ་གློད་ལ་མ་ཡེངས་པར་བྱའོ།།མཐའ་གྲོལ་བཞི་ལ།ཆུ་ཤིང་ལ་སྙིང་པོ་མེད་པས་རིམ་པར་བཤུས་ཀྱང་སྙིང་པོ་མེད་པ་ལྟར།དོན་དམ་པ་སྐྱེ་བ་མེད་པ་ལ་གང་ལྟར་བརྟགས་ཀྱང་ཅི་ཡང་མེད་དེ་ཡོད་པའི་མཐའ་ལས།།
གྲོལ།སྐྲུན་ཤིང་ལ་ཡལ་ཁ་ལོ་མ་རིམ་པས་སྐྱེ་བ་ལྟར།ཀུན་རྫོབ་སྐྱེ་བའི་ཆོ་འཕྲུལ་ཅི་ཡང་འཆར་ཞིང་སྐྱེ་བ་མེད་པའི་མཐའ་ལས་གྲོལ།ཇི་ལྟར་མི་གཅིག་གི་ངོ་གནག་པ་དང་འཛུམ་པ་གཉིས་བཞིན་གཅིག་ལས་མི་འདའ་བ་ལྟར།ཀུན་རྫོབ
དོན་དམ་གཉིས་ཀྱང་ངོ་བོ་གཅིག་ལས་ཐ་དད་ཀྱི་ཆོས་ལས་གྲོལ།ལོང་བ་ལ་མཆུ་བཙུམས་པ་དང་སེག་བསྟན་པ་ལ་ཁྱད་པར་མེད་པ་ལྟར།ཆོས་ཉིད་ཀྱི་ཀློང་དུ་དོན་དམ་དང་ཀུན་རྫོབ་ལ་ཁྱད་མེད་པས་གཉིས་མེད་ལས་གྲོལ་ལོ།།མཐར་ཐུག་བཞི
ལནམ་མཁའ་ལ་མཐའ་དབུས་དང་ཕྱོགས་ལྷུང་མེད་པ་ལྟར།སེམས་ཉིད་སྤྲོས་བྲལ་མཉམ་པ་ཉིད་ཀྱི་ངངལ་ཕྱོགས་ལྷུང་རྒྱ་ཆད་མེད་པ་ལྟ་བའི་མཐར་ཐུག།ནམ་མཁའི་འཇའ་ཚོན་དེ་གསལ་ལ་ངོས་བཟུང་མེད་པར་འདུག་པ་ལྟར།།

སེམས་གསལ་ལ་ངོས་བཟུང་མེད་པ་གསལ་སྟོང་འཛིན་མེད་ལ་གནས་ན་སྒོམ་པའི་མཐར་དྲུག།རླུང་བར་སྡང་ལ་ཐོགས་རྡུགས་མེད་པ་སྦྱར།སྟོང་པའི་དང་ནས་སྙིང་རྗེས་འགྲོ་དོན་ལ་ཐོགས་དྲུགས་མེད་པར་སྤྱོད་ན་སྤྱོད་པ
མཐར་ཐུག།ཉི་ཟླ་འོད་དང་ལྡན་པས་འགྲོ་བ་ཀུན་ལ་སྙོམས་པ་ལྟར།ཐུགས་རྗེལ་བྲི་བཀོལ་མི་མངའ་བར་སེམས་ཅན་དོན་ལ་འཇུག་ན་འབྲས་བུའི་མཐར་ཐུག་གོ།།སྐུ་བཞི་ལྔ།རྒྱ་མཚོའི་གཏིང་ན་གཡོ་འགུལ་མེད་པ་ལྟར།ཆོས་ཉིད་
གཏིང་དཔག་དཀའ་བའི་དབྱིངས་ནས་མི་གཡོ་བ་ཆོས་ཀྱི་སྐུ།རི་རབ་ལ་འཕོ་འགྱུར་མེད་པ་ལྟར།ཆོས་ཉིད་མ་བཅོས་བདེ་བ་ཆེན་པོ་ལ་འཕོ་འགྱུར་མེད་པ་ལོངས་སྤྱོད་རྫོགས་པའི་སྐུ།ཉི་མ་ལ་ཕྱོགས་རིས་མེད་པས་ཀུན་ལ་གསལ་ཞིང་ཀུན་ལ
དྲོ་བར་སྙོམས་པ་ལྟར།སྟོང་པ་དང་སྙིང་རྗེས་སེམས་ཅན་ཀུན་ལ་སྙོམས་པར་བྱེད་པ་སྤྲུལ་པའི་སྐུ།ནམ་མཁའ་ལ་རྟོག་པ་དང་འཛིན་པ་གང་ཡང་མེད་པ་བཞིན།རྟོག་མེད་འཛིན་མེད་མཉམ་པ་རིས་མེད་དུ་གནས་པ་ངོ་བོ་ཉིད་ཀྱི་སྐུའོ།།
ཐུགས་རྗེ་ཆེན་པོའི་མཚོན་པ་དཔེའི་ངོ་སྤོང་བཞི་ལ།ནམ་མཁའི་འཇ་འཚོན་ལ་གསལ་ཡང་ངོས་བཟུང་མེད་པ་ལྟར།ཐུགས་རྗེ་ཆེན་པོའི་སྐུར་བ་དག་སྒོམ་པ་ཡང་རྡོས་པ་ཅན་མ་ཡིན་ཏེ།སྣང་ལ་རང་བཞིན་མེད་པར་པོ་སྨད་ལ་སྒོམ།བྲག
ཆའི་སྒྲ་གྲག་ཀྱང་བྲག་གིས་བརྗོད་པ་མེད་པ་ལྟར།ངག་གྲག་པ་བརྗོད་པ་སྒྲའི་ངོ་བོས་སྟོང་སྟེ་གྲག་སྟོང་ཆོས་ཉིད་ཀྱི་སྒྲར་པོ་སྤང་ལ་བཟླས།འཁྱག་པ་ལ་དུས་ཀྱི་ཚད་པ་བྱུང་བས་ཆུར་འགྲོ་བ་ལྟར་རམ།ནམ་མཁའ་ནས་ཁ་བ་བབས་པས་

མཚོ་ནང་དུ་ཆུར་འགྲོ་བ་ལྟར།དུག་ལྔ་དང་རྟོག་པ་ཐམས་ཅད་ཆོས་ཉིད་སྐྱེ་མེད་དབྱིངས་ནས་ཤར་ཞིང་དབྱིངས་སུ་གྲོལ་བར་ངོ་སྥ་ར།ལྷ་བཟོ་བས་ལྷ་བྲིས་པས་མཛེས་པ་དང་རྒྱན་དང་ཚོན་གྱི་ཁ་དོག་ཇི་ལྟར་སྣང་ཡང་བྱེད་མཁན་ལྷ་བཟོ་བ་ཡིན་པ།
སྦྱར།ཐུགས་རྗེ་ཆེན་པོའི་སྐུ་གསུང་ཐུགས་ཀྱི་བྱེ་བྲག་ཇི་ལྟར་བསྒོམས་ཀྱང་།སྒོམ་པའི་མཁན་པོ་རང་གི་སེམས་ཀྱིས་བྱེད་པ་ཡིན་པས།ལྷ་སེམས་སུ་ངོ་སྤྲད།སེམས་སྟོང་པར་ངོ་སྤྲད།སྟོང་པ་ཆོས་སྐུ་ཐུགས་རྗེ་ཆེན་པོར་ངོ་སྤྲད་དོ།།ཆོས་
སྐྱོང་བའི་རྒྱལ་པོ་སྲོང་བཙན་སྐམ་པོའི་ཞལ་གདམས་བཞི་ཚན་བཅུ་དགུ་པ།།